อยากสอบถามเรื่องการทานยาคุมให้เห็นผลช้าอะค่ะ ทานได้เรื่อยๆไม่รีบ ควรทานเเบบไหน ทานวันเว้นวันได้หรือปล่าว
สวัสดีค่ะ การใช้ฮอร์โมนเสริมในสาวประเภทสองนั้นขึ้นอยู่กับว่าเป็นยาหรือฮอร์โมนประเภทใด โดยยาที่นิยมใช้คือยา androcure ซึ่งมีตัวยาคือ cyproterone acetate มีฤทธิ์ในการยับยั้งการสร้างฮอร์โมนเพศชาย มักถูกนำมาใช้เพื่อรักษามะเร็งต่อมลูกหมากชนิดที่ไม่สามารถผ่าตัดได้ ส่วนในผู้หญิง จะนำมารักษาสิว ผมร่วง ขนดก ที่เกิดจากฮอร์โมน ควรระวังในผู้ที่เป็นโรคตับหรือไต หากใช้ต่อเนื่องเป็นระยเวลานาน อาจเสี่ยงต่อการเกิดโรคกระดูกพรุน เนื้องอกในตับ การเกิดลิ่มเลือดอุดตันในหลอดเลือด เป็นต้นการจะออกฤทธิ์มากน้อย ช้าเร็ว ขึ้นอยู่กับปริมาณยาที่ทานเข้าไปด้วย อย่างไรก็ตามปริมาณที่มากขึ้น ย่อมทำให้เกิดผลข้างเคียงที่มากขึ้น รวมถึงการเป็นพิษต่อตับ แต่การรับประทานไม่ได้ระดับ ก็อาจจะทำให้ไม่เห็นผลได้เช่นกันแนะนำปรึกษาแพทย์ด้านต่อมไร้ท่อที่รพ.ใกล้บ้าน และนำยาคุมที่ต้องการจะรับประทานไปให้แพทย์ดูด้วย เพื่อวางแผนการใช้ยาร่วมกันอย่างปลอดภัยค่ะ